Lolland-Falsters Stifts-Tidende, 1834-06-03
Jndenlandsk. De raadgivende Provindsial-Stænder for Sjællands, Fyens og Lollands-Falsters Stifter skulle bestaae af følgende, af bemeldte Provindsers Grundbesiddere udvalgte Medlemmer: for Kjøbenhavn med tilhørende Forstæder 2, for de øvrige Kjøbstæder i fornævnte Stifter i Alt 11, for de complette Sædegaards-Eiere i Sjællands Stift 9, i Fyens Stift 5 og i Lollands-Falsters Stift 3, for de øvrige Landeiendoms=Besiddere i alle 3 Stifter i Alt 20. Desuden udnævner Hs. Majestæt to Geistlige og en af Professorerne ved Universitetet i Kjøbenbenhavn til at tage Sæde i Stænder-Forsamlingen; ligesom ogsaa Hs. Majestæt, i Henhold til Anordningen af 28de Mai 1831, har forbeholdt sig, at udnævne indtil 4 Grundeiere til Medlemmer i bemeldte Forsamling, som tillige overværes af en kgl. Commissarius. Den, som skal udøve Valgrettighed, maa besidde følgende personlige Egenskaber: 1) Han maa have et uplettet Rygte; Jngen kan derfor udøve nogen Valgret, som for nogen Forbrydelse er dømt til Tab af Embede, Ære eller Borgerrettighed, eller som i Øvrigt ved Dom er funden skyldig i nogen i den offentlige Mening vanærende Handling; ei heller Nogen, som, for en Forbrydelse af foranførte Beskaffenhed, har været sat under offentlig Tiltale uden at være aldeles frifunden; 2) han maa paa den Tid, Valget foregaaer, have opnaaet 25 Aars Alder, og 3) den ham efter hans Alder tilkommende Fuldmyndighed maa ikke af nogen anden Aarsag være ham betagen; Jngen, der er sat under Værgemaal, eller Curatel, eller hvis Bo er taget under Opbuds eller Fallit Behandling, eller som i Øvrigt er underkastet nogen Retsforfølgning, der efter Lovene betager ham Raadighed over alt sit Gods, kan, saa længe denne Uraadigheds-Tilstand varer, udøve nogen Valgret. Den, der skal kunne vælges til Deputeret i Stændernes Forsamling, maa have samme personlige Egenskaber, men hvorhos tillige bliver at lagttage: 1) at den Paagjældende alene staaer i personligt undersaatligt Forhold til Hs. Majestæt og Allerhøistsammes Efterfølgere paa Tronen, da saavel ethvert personligt undersaatligt Forhold som ethvert Tjenesteforhold til en fremmed Stat udelukker fra Valgbarhed; 2) at han bekiender sig til den christelige Religion; 3) at han i 2 Aar har besiddet en saadan Eiendom, som udkræves til Valgbarhed; 4) at han i det Mindste i 5 fulde Aar har havt Ophold i Kongens enropæiske Lande, og 5) at han paa den Tid, Valget foregaaer, maa have opnaaet en Alder af 30 Aar. Kjøbenhavn og Sammes Forstæder udfordres hos Vælgerne Eiendomsret over Huse eller Gaarde, der ere ansatte til en Assurance-Værdi af i det Mindste 4000 Rbd. Sølv, og for at kunne vælges til Deputeret udfordres den dobbelte Værdi. J de øvrige Kjøbstæder udfordres hos Vælgerne lignende Eiendomsret til en Værdi af i det Mindste 1,000 Rbd. Sølv, og hos de Valgbare til en dobbelt saa stor Værdi. De complette Sædegaards Eiere have saavel Valgret som Valgbarhed; ligesaa de ucomplette, naar ikke selve Hovedgaarden er udparcelleret, eller dog i alt Fald 25 Tdr. Hartkorn fri Hovedgaardstaxt ere blevne tilbage. De øvrige Landeiendoms-Besiddere, som skulle udøve Valgret, maa med Eiendomsret (Arvefæsterettighed derunder indbegreben) i Valgdistrictet besidde 4 Tdr. Hartkorn Ager og Eng eller 8 Tdr. Hartkorn Skov- og Mølleskyld, eller og Bygninger til en Assurance-Værdi af 2,000 Rbd. Sølv. Gaardfæstere have Valgrettighed naar de besidde i det Mindste 5 Tdr. Hartkorn Ager og Eng eller 10 Tdr. Hartkorn Skov- og Mølleskyld. For Valgbarhed, i den Classe udfordres det dobbelte Hartkorn eller dobbelt saa stor Assurance-Værdi, mellem frit og ufrit Hartkorn bliver i denne Valgelasse ingen Forskjel at gjøre. For ethvert Valgdistrict vælges lige saa mange Suppleanter som Deputerede. Valgene, som skee paa 6 Aar, foregaae ved Stemmefleerhed, under Tilsyn af en af Hs. Majestæt anordnet Valgdirecteur. Jndtil videre bliver Stændernes Forsamling at holde i Roeskilde, og det Væsentlige af hvad der forhandles i Forsamlingen kundgjøres efterhaanden i en egen dertil bestemt Tidende. Hver af de Deputerede erholder i Diætpenge 4 Rbd. Sølv daglig, saavel for den Tid, som de behøve til Reisen til og fra Stedet, hvor Forsamlingen holdes, som for den Tid, de opholde sig ved Forsamlingen, og derhos 1 1/2 Rbd. Sølv for hver Miil, de have at reise; hvilke Udgivter blive at ligne paa de vedkommende Provindser. Valgdistricterne for Kjøbstæderne og de mindre Landeiendoms-Besiddere i Lollands Falsters Stift ere saaledes inddeelte: Nakskov, Mariebo og Rødby vælge tilsammen 1; Saxkjøbing, Nysted, Nykjøbing og Stubbekjøbing 1; Sønder Herred og Nørre Herred 1, Fuglse Herred og Musse Herred 1, Falster 1. (Af Mangel paa Plads maa vi indskrænke os til Meddelelsen af Foranstaaende, og for Øvrigt henvise til Forordningens udforligere Bestemmelser. Jmidlertid maa Anordningen af 28de Mai 1831, der indeholder Grund bestemmelserne for Stændernes Virksomhed, bringes i Erindring. Efter Sammes §. 4 vil Hs. Majestæt herefter ikke udgive nogen Lov, der har Forandringer i Allerhøistsammes Undersaatters personlige eller Eiendoms Rettigheder eller i Skatterne og de offentlige Byrder til Gjenstand, uden først at lade Udkastet til en saadan Lov forelægge Stændernes Forsamling, for at disse kunne tage Samme under Overveielse og derover afgive allerunderdanigst Betænkning. Stænderne maa ogsaa gjøre Forestilling og Forslag om Forandringer i Landets almindelige eller de Samme vedkommende Provindsers særdeles Love eller Jndretninger, samt, naar de dertil tro sig beføiede, indkomme med Besværinger over Maaden, hvorpaa Lovene overholdes eller Jndretningerne bestyres.) Med Hensyn til Provindsial=Stændernes Jndretning i det øvrige Danmark og i Hertugdømmerne har Hs. Majestæt den 15de Mai endvidere underskrevet tre Forordninger, nemlig: 1) for Nørre-Jydland, 2) for Hertugdømmet Slesvig og 3) for Hertugdømmet Holsteen. J Nørre-Jydland vil Viborg blive Sædet for Stændernes Forsamlinger. – Da Hs. Majestæt har besluttet, snarest muligt at indkalde Stændernes Forsamling for Sjællands, Fyens og Lollands-Falsters Stifter, samt Jsland og Færøerne, saavelsom for Nørre Jydland, saa er der under 21de Mai desangaaende udkommet et allerhøieste Patent, hvori tilkjendegives, at Hs. Majestæt, for at de i dette Øiemeed fornødne Valg af Deputerede kunne foranstaltes foretagne, allernaadigst har funden for godt at udnævne Valgdirecteurerne for de enkelte Valgdistricter, og tillige at befale dem, at Valgene uden Ophold skulle begynde og tilendebringes.